b'\n_START_ARTICLE_\nCefadroksil\n_START_SECTION_\nUporaba\n_START_PARAGRAPH_\nUporablja se, podobno kot cefaleksin, pri zdravljenju blagih do zmerno hudih oku\xc5\xbeb z bakterijami, ki so nanj ob\xc4\x8dutljive (npr. Streptococcus pyogenes, ki povzro\xc4\x8da npr. oku\xc5\xbebo \xc5\xberela.\n_START_SECTION_\nFarmakokinetika\n_START_PARAGRAPH_\nCefadroksil se skorajda povsem absorbira iz prebavil. Po peroralnem odmerku 500\xc2\xa0mg ali 1 g se najvi\xc5\xa1ja plazemska koncentracija, ki zna\xc5\xa1a 16 oziroma 30 mikrogramov/ml, dose\xc5\xbee po 1,5\xe2\x80\x932 urah. Najvi\xc5\xa1je plazemske koncentracije so podobne kot pri cefaleksinu, vendar so trajnej\xc5\xa1e. Hkratno u\xc5\xbeivanje hrane ne ka\xc5\xbee, da bi vplivalo na absorpcijo cefadroksila. Okoli 20\xc2\xa0% u\xc4\x8dinkovine se ve\xc5\xbee na plazemske beljakovine. Razpolovni \xc4\x8das v plazmi zna\xc5\xa1a 1,5 h in je podalj\xc5\xa1ana pri bolnikih z ledvi\xc4\x8dnimi okvarami._NEWLINE_Cefadroksil se ob\xc5\xa1irno razporedi po telesnih tkivih in teko\xc4\x8dinah. Prehaja posteljico in se pojavlja v materinem mleku._NEWLINE_Ve\xc4\x8d kot 90\xc2\xa0% u\xc4\x8dinkovine se izlo\xc4\x8di v nespremenjeni obliki s se\xc4\x8dem v 24 urah, in sicer z glomerulno filtracijo in tubulno sekrecijo. Cefadroksil se pri hemodializi odstranjuje s krvi.\n_START_SECTION_\nOdmerjanje\n_START_PARAGRAPH_\nCefadroksil se daje peroralno (z zau\xc5\xbeitjem). Odmerki se podajajo na brezvodno obliko u\xc4\x8dinkovine (1,04 cefadroksila monohidrata sicer ustreza 1 g brezvodne u\xc4\x8dinkovine).'